तेजस्वी ने सीएम नीतीश कुमार को दी 'चेतावनी'...अगर दलितों को कुछ हुआ तो...  
तेजस्वी ने नीतीश कुमार पर जमकर हमला बोला
ट्वीट कर कहा-आपकी 'कुर्सी को चकनाचूर' कर देंगे
तेजस्वी अक्सर नीतीश सरकार पर निशाना साधते रहते हैं
नीतीश कुमार, कान खोलकर सुन ले अगर दलितों और गरीबों को कुछ हुआ तो आपकी कुर्सी को चकनाचूर कर देंगे। pic.twitter.com/wdM6OYrTOC
नीतीश कुमार ने प्रदेश की क़ानून व्यवस्था का जनाजा निकलवा दिया है। क़ानून के रखवाले ही बेक़सूर नागरिकों को मार रहे है। विगत 20 दिसंबर को कैमूर ज़िला में आदिवासी समाज के एक निर्दोष ग्रामीण श्री पूर्ण चेरो को पुलिस ने तानाशाही तरीक़े से उठाकर उसकी निर्मम हत्या कर दी।

बिहार में प्रतिपक्ष के नेता तेजस्वी ने पिछले दिनों बक्सर के एक गांव में मुख्यमंत्री के काफिले पर हमले को 'इंटेलिजेंस फेल्योर' बताते हुए कहा कि मुख्यमंत्री के काफिले पर हमले हो रहे हैं, ऐसे में प्रशासन का असफल होना नहीं है तो क्या है? उन्होंने कहा कि जद (यू) के लोग सरकार की नाकामी छिपाने के लिए राजद पर आरोप लगा रहे हैं. उन्होंने चुनौती देते हुए कहा, 'अगर हमलोग दोषी हैं तो सरकार कार्रवाई करे. हमलोगों को जेल भेज दे और अगर कानून-व्यवस्था की स्थिति नहीं सुधार पा रहे हैं तो मुख्यमंत्री और उपमुख्यमंत्री सुशील मोदी को पद से इस्तीफा दे देना चाहिए.'